‘જાગો છોને? એક કામ કરશો? હું લખાવું એ પ્રમાણે પૂજા-પ્રસાદની યાદી બનાવી દોને, નોરતામાં સવાર-સાંજ ભક્તોની ભીડ રહેશે. કાલથી નવ દિવસ માટે નાળિયેર-ફૂલહારની વ્યવસ્થા આપણે જ કરવાની રહેશે. તમામ આવક લોકકલ્યાણનાં કામોમાં વપરાય છે.’ રાજને પેડ-પેન ધરી તેજલ સૂકવેલાં કપડાંની ગડી વાળવા બેઠી ‘લખો.’ અને તેની નજરે આંચકો અનુભવ્યો. હૈયે ઝંઝાવાત ફૂંકાયો : યોગીજીએ ડાબા હાથે પેન પકડી હતી - મારો ઓમ પણ ડાબોડી જ હતોને! આમ, સાધુનાં કેટલાંય લક્ષણ મારા ઓમને મળતાં આવે છે, માત્ર ચહેરો જ જુદો છે!